वेनेजुएला ने ब्राजील को बराबरी पर रोका  
ब्राजील की टीम ने कोपा अमेरिका फुटबॉल टूर्नामेंट में फीकी शुरुआत करते हुए कई मौके गंवाने के बाद वेनेजुएला के साथ गोल रहित ड्रॉ खेला।
ब्राजील की टीम ने कोपा अमेरिका फुटबॉल टूर्नामेंट में फीकी शुरुआत करते हुए कई मौके गंवाने के बाद एस्टाडियो यूनिको स्टेडियम में वेनेजुएला के साथ गोल रहित ड्रॉ खेला। पांच बार की चैंपियन टीम को शुरुआत में ही बढ़त बनाने का मौका मिला, जब पैटो का दनदनाता हुआ शॉट क्रॉसबार से टकरा गया।  ब्राजील ने इससे पहले वेनेजुएला के खिलाफ अपने सभी पांच मैच जीते थे, जिसमें उसने 25 गोल दागे थे, जबकि सिर्फ एक बार उसके खिलाफ गोल हुआ था। ब्राजील की टीम हालांकि उस समय दुर्भाग्यशाली रही, जब नेमर के पास पर रोबिन्हो गोल करने के करीब पहुंचे, लेकिन ओस्वाल्डो विजकारोंड़ो ने अंतिम मौके पर उनके प्रयास को नाकाम कर दिया।  टीम की नजरें 2014 विश्व कप में जगह बनाने पर टिकी हैं, जब उसे विश्व कप की मेजबानी करनी है। ब्राजील इसके अलावा कोपा अमेरिका में नौवां और पिछले छह टूर्नामेंटों में पांचवां खिताब जीतने उतरेगा।